सगालीम : पलामू जिले के तरहसी प्रखंड कसमार पंचायत के पंचायत प्रतिनिधियों ने मंगलवार को तरहसी बीडीओ पवन आशीष लकड़ा को आवेदन देकर स्वयंसेवक कुंदन कुमार को हटाने की मांग की है। पंचायत प्रतिनिधियों ने कहा है कि यदि स्वयंसेवक कुंदन कुमार को पद से नहीं हटाया गया तो मुखिया व सभी वार्ड सदस्य सामुहिक रूप से इस्तीफा दे देंगे। साथ ही पंचायत प्रतिनिधियों ने स्वयंसेवक को हटाने को लेकर उग्र आंदोलन की चेतावनी दी है। वार्ड सदस्य भोला नाथ यादव ए सोनी देवी ए चंपा देवी ए सरस्वती देवी आदि ने बीडीओ को दिए आवेदन में कहा है कि पंचायत में चार स्वयंसेवक की बहाली हुई थी। जिसमें दो व्यक्ति पद से इस्तीफा दे दिया। दो लोग स्वयंसेवक का कार्य कर रहा है। इनमें कुंदन कुमार हमेशा ग्रामीणों को बहला-फुसला कर विकास कार्य बांधा डालने का काम किया है। साथ ही प्रधानमंत्री आवास योजना में मनमानी तरीके से कार्य करता है। साथ ही कोर्डिनेटर के नाम पर पैसा वसूली करता है। इसके अलावा पंचायत प्रतिनिधियों ने स्वयंसेवक कुंदन कुमार पर कई संगीन आरोप लगाया है।